། རྩ་ལྟུང་ཕལ་
ཆེར་བསྐྱེད་རྫོགས་བསྒོམ་པ་ལ་མཚན་རྟོག་སྐྱེས་པ་སྔགས་ཀྱི་རྩ་ལྟུང་
དུ་གསུངས་པས་དེའི་ཉམས་ལེན་ཇི་བཞིན་མེད་པས་ན། ཞིང་མེད་
པ་ལ་སེར་བའི་དོགས་པ་མི་དགོས་པ་དང་འདྲ། འོན་ཀྱང་དམ་ཚིག་
ལ་ཉེས་སྐྱོན་བྱུང་ཚད་གསང་སྔགས་མོས་པ་ལམ་བྱེད་ཡིན་པས་བདེ་
མཆོག་དང་རྣལ་འབྱོར་མའི་ལམ་དབང་ཐུན་གྱི་བར་མ་ཆད་ལེན་པ་དང༌།
ལྷག་པར་ལམ་ཟབ་བླ་མའི་རྣལ་འབྱོར་ཉམས་སུ་ལེན་པས་དེའི་ཉེས་
པ་ཐམས་ཅད་ཕྱིར་བཅོས་ནུས། ལྷག་པར་སངས་རྒྱས་དྭགས་སྐོར་
བའི་ལུགས་ལ་སྤང་བྱ་གང་སྤོང༌། གཉེན་པོ་ཅི་སྐྱེ། སྡིག་བཤགས།
ལྟུང་བ་ཕྱིར་བཅོས། བོགས་འདོན། གེགས་སེལ་གྱི་གཙོ་བོ་མོས་
གུས་ཡིན་པས། ཚད་ནད་སྙིང་ལ་གཟེར་བ་ལྟ་བུས་ཟླ་བ་གཅིག་མིན་
ལོ་གཅིག་མིན་པར་ཉིན་མཚན་སྦྲེལ་ནས་གསོལ་བ་བཏབ་པའི་གསོལ་
འདེབས་འདི་རང་ཁོ་ན་ཉམས་ལེན་མཐིལ་དུ་དུས་རྟག་པར་བྱེད་དགོས་
ཤོག་ངོས། 183

བསྙེན་ཡིག་གཅེས་བཏུས།
པ་ཡིན། བསྐྱེད་རིམ་མོག་གེ་བ་རེ་དང་། རྫོགས་རིམ་གེགས་བསྣོགས་
དང་བཅས་པ་ལོ་སྦྲེལ་བ་བས་གསོལ་འདེབས་སྐད་ཅིག་མ་རེ་ས་ལམ་
གྱི་ཡོན་ཏན་རྫོགས་པ་ལ་ཁེབས་ཆེ། བོད་གངས་ཅན་འདི་ན་རྒྱ་གར་
ནས་བྱུང་བའི་ཆོས་བརྒྱུད་དུ་མ་ཞིག་བྱུང་ཡང་སྤྱིར་དྭགས་པོ་བཀའ་
བརྒྱུད། ལྷག་པར་རྒྱལ་བ་སེང་གེ་སྒྲ་གྲུབ་ཐོབ་འགྲན་གྱི་ཟླ་བྲལ་
དུས་གསུམ་མཁྱེན་པའི་བཀའ་བརྒྱུད། རྡོ་རྗེ་འཆང་ཆེན་གྱི་གྲལ།
སངས་རྒྱས་མཉན་པའི་བར་དུ་བྱོན་པ་དེ་དག་ལས་བྱིན་རླབས་ཆེ་བ་
ག་ན་ཡོད། དེས་ན་བསླབ་བྱའི་གཙོ་བོ་བརྒྱུད་པ་འདི་ལ་མོས་གུས།
སེམས་ཅན་ལ་བྱང་སེམས། ཚེ་འདི་ལ་ཞེན་ལོག་གསུམ་པོ་དེ་ཕྲེང་
བར་བཅད་ནས་ཁ་ཙམ་མིན་པར་ཉིན་མོ་མི་གཡེང་བ་དང༌། མཚན་
མོ་མི་གཉིད་བར་བསྒོམ་དགོས། མ་བསྒོམས་ན་རྒྱུད་ལ་མི་སྐྱེ། བསྒོམས་
ན་སྐྱེ་བ་ཤེས་པའི་ཆོས་ཉིད་ཡིན། དེས་ན་ལོང་གཏམ་བྱེད་པའི་དུས་
མིན། དོགས་པ་གཅོད་རྒྱུ་ཡོད་ན་བླ་་མ་རྗེ་ཡོད་ན་མངོན་སུམ། མེད་
ན་རྨི་ལམ་དུ་གསོལ་བ་ཐོབ་ལ་དྲིས། སྒོམ་ཆེན་པའི་དོགས་པ་སེལ་
ཐུབ་པ་དེ་རྡོ་རྗེའི་ལུས་ཀྱི་གནས་ལུགས་ཤེས་པ་ཞིག་གིས་བསལ་བ་
མ་གཏོགས་དཔེ་ཀློག་གི་གོ་བ་དང། ཤེས་རབ་ཀྱི་དཔྱད་པས་སེལ་
མི་ཐུབ། དེས་ན་ཕན་ཚུན་དུ་ཆོས་དྲི་བཤད་བྱེད་པ་བས། ཆོས་ཀྱི་དྲི་
ཤོག་ངོས། 184

བསྙེན་ཡིག་གཅེས་བཏུས།
བཤད་རང་གི་རྒྱུད་སྟེང་དུ་བྱེད་པ་འདི་གལ་ཆེ། མཆོག་དམན་གྱི་ཇ་
གྲལ་དེར་སླེབས་ཀྱང་དྲན་པས་ལེགས་པོར་བཟུང་སྟེ་རྟ་ཡི་རྒྱབ་ལ་ཤའུ་
གསོ་གསོ་བྱེད་དགོས་པ་ཡིན། ཚིག་རེ་ཁ་ནས་འདོན་ནའང་མ་འདོན་
གོང་དུ་འདོན་རྒྱུ་དེ་རང་གཞན་ལ་ཕན་གནོད། ཚེ་འདི་པའི་འཁྲིས་
ཞུགས་མ་ཞུགས་བསམ་མནོ་ལྔ་དྲུག་རེ་བཏང་དགོས་པ་ཡིན། ཕྱག་
རེ་འབུལ། སྐ་རག་རེ་བཅིངས་ན་ཡང་དེ་སྡིག་ལྟུང་གི་རྒྱུར་སོང་མ་སོང་
གཞིག་དགོས་པ་ཡིན། མཁའ་འགྲོའི་དབང་ཕྱུག་མི་ལས། ཉལ་དུས་
ཧོར་འདྲ་ཉལ་ཉལ་བྱེད། །ལབ་དུས་དྲེད་མོས་ལབ་ལབ་བྱེད། །བསམ་
དུས་སྨྱོན་པས་བསམ་བསམ་བྱེད། །འགྲོ་དུས་ཇག་པ་ཕོག་ཕོག་བྱེད།
ང་རྣལ་འབྱོར་གྱི་མི་དང་འདི་མི་མཐུན། །ཞེས་པ་ལྟར་བསམ་དགོས།
སྤྱིར་སྒོམ་ཆེན་པ་ཐོས་པ་ཆེར་མ་བྱས་པས་ཐ་སྙད་འཇོག་མཚམས་ལ་
རྨོངས་པས་ཆོས་སྐད་མང་ན་སྟོན་པ་ཀུན་གྱིས་ཁྲེལ་ནས་སྡིག་པ་གསོག
སྒོམ་ཆེན་གྱི་ཞབས་འདྲེན་དུ་འགྲོ་བས་ཆོས་སྐད་མ་མང་། ཆོས་སྐད་
བྱས་པས་བློ་བསྐྱེད་ཐོན་རེ་བ་དེ་མཚན་ཉིད་ལུགས་ཡིན། ཉམས་ལེན་
པའི་ལུགས་ལ་གཉེན་པོ་དང་རྒྱུད་ཅི་འདྲེ་འདྲེར་བྱས་པས་བློ་བསྐྱེད་
ཐོན་དུ་རེ་བ་ཡིན། མདོར་ན་སེམས་ཀྱིས་སེམས་བཟུང༌། ལག་པས་
ལག་པ་བཟུང་། མགོ་བསྟུམས། མིག་བཙུམ། རྩེད་མོ་རྩེ་བའི་དུས་
ཤོག་ངོས། 185

བསྙེན་ཡིག་གཅེས་བཏུས།
མིན། རྩ་བར་ཉམས་ལེན་ལ་བརྩོན་འགྲུས་འཇུར་ཆེས་པས་ཚ་བྲོ་མི་
ཁོམ་ཁོམ་ཞིག་གི་ངང་ནས་ནུབ་ཕྱིར་ཉལ། ནངས་སྔ་ལངས་ཞིག་
དགོས་པ་ཡིན། ཚན་གཅིག་ཉི་མ་ལ་བལྟས་ཀྱིན་གླལ་པ་ཕྱལ་ཕྱལ་
བྱེད་པ་དེ་དུད་འགྲོའི་ལུགས་ཡིན། ཆོས་ཀྱི་རྒྱལ་པོ་རྒོད་ཚང་པས།
བུ་ཆོས་ལ་ཉམས་ལེན་ཞིག་དགོས་པ་ཡིན། །ཞེས་གསུངས་པ་དེ་ཐུགས་
བདེན་ཏེ། འོ་སྐོལ་སྒོམ་པའི་ལུགས་བྱས་བྱས་ཀྱང་རྡོ་རྗེ་སྐྱིལ་ཀྲུང་
མ་བཀྲོལ་བར་ཞག་གཅིག་ཏུ་སྒོམ་པར་འདུག་གེ བླ་མ་ལ་གསོལ་
འདེབས་ཐ་མལ་གྱི་ངག་ཚིག་གིས་བར་མ་ཆོད་པས་གདོང་མཆི་མས་
བརླན་པ་རྒྱུད་འཁུལ་བའི་ཞག་བདུན་སྦྲེལ་བ་ཞིག་བྱས་སམ། དེ་
མ་བྱས་པར་ད་ངའི་རྒྱུད་ལ་སྒོམ་མ་སྐྱེས་པས་བསྒོམས་བྱས་ཀྱང་འབྲས་
བུ་མི་ཡོང་བ་འདྲ་ཟེར་ནས་ཆོས་དང་བླ་མ་ལ་ཡི་ཆད་བྱེད་པ་དེ་ལ་ཐབས་
སྒོར་མོ་ནས་བཅོས་སུ་བཅུག་ཀྱང་བཅོས་སུ་མི་བཏུབ་པར་འདུག རང་
རྒྱུད་ལ་གཉེན་པོ་ཇ་སྦྱོར་གཅིག་གི་ཡུན་བསྟེན་མ་མྱོང་བ་དེ་དཔེར་བཀོད་
ནས། གཞན་ལ་བསྒོམས་བྱས་པས་མྱོང་བ་སྐྱེ་མི་སྲིད། དེ་ལས་དགེ་
བ་གཞན་བྱས་པ་ཁེབས་ཆེ་ཟེར་བ་ཀུན་གོང་མ་འོག་མར་འབེབས་པའི་
གཏམ་ཡིན། རང་རྒྱུད་སྤང་བྱ་ཅན་གྱིས་གཞན་རྒྱུད་གཉེན་པོ་ཅན་
ལ་རྒྱས་བཀབ་ཞན་འདྲ། མདོར་ན་བཟང་སྤྱོད་སྨོན་ལས་ཞིག་ལས་
ཤོག་ངོས། 186

བསྙེན་ཡིག་གཅེས་བཏུས།
མི་འདོན་ན་དེ་གཞན་དོན་དུ་བསྔོས་ནས་རང་གིས་ཉམས་སུ་ལེན་པ་
ཞིག་དགོས་པ་ཡིན། དེས་ན་རང་རེས་ཆོས་བྱས་པ་དེ་མི་གཞན་གྱིས་
མ་ཚོར་གྱིས་དོགས་པ་བཞིན། གསོལ་འདེབས་རེ་བྱེད་ན་ཡང་གཞན་
ལ་ངོམ་ཚིག་ཚིག མ་ཐོས་པར་དོགས་པ་འདྲ་བྱེད་མཁན་ཀུན་ཆོས་
རྒྱུད་ལ་མ་སྐྱེས་པས་ལན། དེས་ན་ཟས་གོས་ལ་བསམ་པ་མི་གཏོང་
པར་ཤི་ཐུབ་ན་ཐུབ་གཅིག་ལ་མྱོང་བ་ཞིག་མ་སྐྱེས་ཀྱི་བར་བླ་མ་འདིའམ་
རི་ཁྲོད་འདི་ནས་འབྲལ་རེ་སྙམ་པའི་ཞེ་བཅད་དྲག་པོ་ཞིག་ཅི་ནས་གལ་
ཆེ། རང་གི་གོས་རྩེམ་ལོང་མེད་དེ། གཞན་གྱི་སྐུད་པ་ཞིག་བསྒྲིམ་
གྲོགས་བཅོལ་ཀྱང་ལོང་མེད་དུ་འབུང་དགོས་པ་ཡིན། དེས་ན་མི་ལ་
འབྲོས་པ་བྱ་བ་ཚེ་འདི་པའི་ཕན་འདོགས་ལ་རེ་བ་མེད་པ་ཞིག་དགོས་
པ་ཡིན། རང་གི་མྱོང་བ་ཐོན་པའི་ཉམས་ལེན་དེ་ལ་མི་ཚེ་ཧྲིལ་བསྒྲིལ་
དགོས་པ་ཡིན། གང་ལ་ཡང་མྱོང་བ་མ་སྐྱེས་པའི་བློ་མང་པོ་མི་འཇུག་
པ་བྱ་བ་མེད་པ་ལ་མཐར་གྲུབ་པ་གཅིག་ཀྱང་མེད་པ་དེ་འདྲ་བས་གང་
ན་ཡང་མི་སླེབ། དེས་ན་སྤྱིར་སེམས་ཅན་ཐམས་ཅད་ཀྱི་ནང་ནས་
ཀྱང་ཉོན་མོངས་པ་གཞིག་ཏུ་མི་བཏུབ་པ་ང་འདྲ་བ་སྙམ་ནས་སྡུག་བསྔལ་
ཁོར་ཡུག་ཏུ་སོང་བ་ཞིག་དགོས། དེ་ཙ་ན་གང་ཤེས་ཉམས་སུ་མི་ལེན་
ཀ་མེད། མུ་གེའི་བཟའ་བཏུང་གང་ཡོད་མི་ཟ་ཀ་མེད་པ་བཞིན་ཉམས་
ཤོག་ངོས། 187

བསྙེན་ཡིག་གཅེས་བཏུས།
སུ་ལེན་པ་འདི་གལ་ཆེ། དེས་ན་ཆོས་གོས་གསུམ། དུག་པོ། གཟན་གོས།
སྟན་ཆུང་། འདིང་བ། ལྷུང་བཟེད། བེའུ་བུམ་ཆུང་ངུ་རེ། རིལ་བ།
ཕོར་བུ། རྩམ་སྣོད། ཅོག་པུ། མེ་ཆ། ཁབ་སྐུད། རྫ་བླུགས་ཙམ་ལས་
ལོངས་སྤྱོད་དུ་མི་བྱ་ཞིང༌། མདོར་ན་གོས་སློག་ཆ་ཚང་གཅིག་གིས་ལོ་
དྲུག་ངལ་དུབ་ཀྱི་མཐའ་སྤངས་ཏེ་བདེ་བར་གནས་ནུས་པར་བཅོམ་
ལྡན་འདས་ཀྱིས་ཀྱང་འདུལ་བ་ནས་བཤད་ཅིང༌། དེ་མ་གཏོགས་
གསེར་ཞོ་གང་དུ་ལོངས་པ་ཚགས་བྱར་མི་བཏུབ། བྱས་ཀྱང་རབ་ཏུ་
བྱུང་བའི་གཟུགས་འདི་བྱས་ཕྱིན་ཆད་དད་ཟས་ལ་མི་བརྟེན་ཀ་མེད་
པ་ཡིན་པས་ལོག་འཚོ་དང་ཆོས་བཙོངས་པ་ལྟ་བུ་དང་། ཁ་གསགས་
དང་། གཞོགས་སློང་དང་། ཐོབ་ཀྱིས་འཇལ་བ་ལྟ་བུ་མ་ཡིན་པར་
ལུས་འཚོ་བའི་ཆེད་དུ་བསོད་སྙོམས་པས་ངག་འཇམ་པོའི་སྒོ་ནས་བསླངས་
ཏེ་འཚོ་བ་བྱ་འཚོལ་འདི་གལ་ཆེ། སྤྱིར་དགེ་འདུན་གྱི་སྡེ་ལ་བཞུགས་
ན་ཡང་དགེ་འདུན་སྤྱི་ལ་ཟས་བསོད་སྙོམས་ཀྱིས་ཕུལ་བ་མ་གཏོགས་
ལྷག་པར་ཚེ་འདི་པའི་ནད་གདོན་སེལ་བ་དང་། གཤིན་བོ་རྗེས་སུ་
འཛིན་པ་ལྟ་བུའི་ཡོན་ཆེད་དུ་མི་ལེན་པ་འདི་གལ་ཆེ། ལྷག་པར་བླ་
མའི་དཀོར་འདི་ཤིན་ཏུ་ལྗི་བས། ཚེ་འདི་པའི་གོས་ཟས་ཀྱི་དངོས་གྲུབ་
ལྟ་བུས་མཆོག་གི་དངོས་གྲུབ་ལ་གེགས་བྱེད་པས་བླ་མས་བཀའ་ནན་
ཤོག་ངོས། 188

བསྙེན་ཡིག་གཅེས་བཏུས།
ཆེ་ན་མ་གཏོགས་ལོངས་སྤྱོད་དུ་མི་བཏུབ། རང་རེ་སྒོམ་ཆེན་པ་དཔེ་
སྲེད་ཆེ་བ་དེའང་དངོས་ཞེན་འཕེལ་བ་མ་གཏོགས་བྱིན་རླབས་འཇུག་
རྒྱུ་ཆེར་མེད་པས་ཡིག་ནག་ལ་མ་དགའ། དོན་གྱི་ཙ་བ་མ་དག་པའི་
དངོས་པོ་བརྒྱད་སྤོང་བ་འདི་གལ་ཆེ་བས། ཤ་ཆང༌། མཚོན་ཆ། གོ་
ཆ། ཁང་ཁྱིམ། ས་ཞིང་། ཚོང་ཁེ་བུན་སྐྱེད། བཞོན་པ་ཁལ་མ། བཞོས་
མ་འབྲོག་དང་བཅས་པ་འདི་མི་སྤོང་ཀ་མེད་པས་འདི་ལ་གཉེན་པོ་རེ་
ཅིས་ཀྱང་གལ་ཆེ། རྩ་བར་དགེ་སྦྱོང་དུ་བྱེད་པའི་ཆོས་བཞི། ཁྲོ་བ་
ལ་སླར་མི་ཁྲོ། གཤེ་པ་ལ་སླར་མི་གཤེ མཚངས་བྲུས་ཀྱང་སླར་
མི་འབྲུ། བརྡེག་ཀྱང་སླར་མི་བརྡེག་བྱ་བ་འདི་བཞི་པོ་གཅིག་ཏུ་གལ
ཆེ་ཡང༌། རང་རེ་ཉོན་སྒྲིབ་མ་དག་པ་རྣམས་ལ་ཁ་རྩོད་འདི་འབྱུང་
ཉེན་ཆེ་བས། དེ་ནམ་བྱུང་བ་ན་ཕན་ཚུན་དུ་གཅིག་གིས་གཅིག་ལ་
ཕྱག་བཙལ་ནས་དངོས་སུ་ལྟུང་བཤགས་བཅུ་དང་། རྗེས་ནས་ཡིག་
བརྒྱ་འབུལ་ཐེར་ཅིས་ཀྱང་འདོན་པ་གལ་ཆེ། གཞན་ཡང་བསླབ་པ་
དང་མོས་གུས་དང་། ཚེ་བློས་བཏང་སོགས་ཀྱི་ཡོན་ཏན་གྱིས་རྒན་པའི་
དབུ་མཛད་དང་དགེ་འདུན་གྱི་ཞལ་ལྟ་བ་ལྟ་བུ་བླ་མ་སངས་རྒྱས་དངོས་
ཀྱི་ཕྲིན་ལས་པ་ཡིན་པས། དེ་རྣམས་ཀྱིས་བླ་མ་དང་དགེ་འདུན་གྱི་
ཞབས་ཏོག་ལ་ནམ་བསྐུལ་པ་ན། བསགས་ཆུང་པོའི་ལུས་སྟེང་ན་
ཤོག་ངོས། 189

བསྙེན་ཡིག་གཅེས་བཏུས།
འདི་འདྲ་ལས་བསོད་ནམས་ཆེ་བ་བསྒྲུབ་རྒྱུ་མི་ཡོང་སྙམ་པའི་དགའ་
སྤྲོ་དང་བཅས་ཏེ་ཤ་ཁྲག་ལྦུ་བ་སོགས་སེར་མ་སོང་གི་བར་དུ་འབུང་
བ་འདི་གལ་ཆེ། སྔོན་སེ་བཙུན་གྱི་སློབ་མ་འབྲོམ་སྟོན་གྱིས་མཛད་
པའི་དུས། ཁོང་གིས་བཞོས་མ་བསྲུང་པའི་ཁྱིའི་དོད་མཛད་པ་དང༌།
རྣལ་འབྱོར་པ་ཆེན་པོ་ཇོ་བོའི་ལས་ལ་རྟག་ཏུ་བཀོལ་ཀྱང་སློབ་མ་གཞན་
གྱི་སྔོན་དུ་ཡི་དམ་གྱི་ལྷ་ཞལ་གཟིགས་པ་དང་། རྣལ་འབྱོར་གྱི་དབང་
ཕྱུག་མི་ལས་མཁར་དགུ་ཐོག་ཚར་ན་ཐོས་གྲོལ་ལ་འགྲོ་བ་སོགས་ཀྱི་
ལོ་རྒྱུས་མང་སྟེ་བསགས་ཆུང་རྣམས་ཡིད་ཆེས་སྐྱེ་བ་དཀའ། མདོར་
ན་རང་གང་ལ་སྣང་བ་མ་དག་པ་སྐྱེས་པའི་ཡུལ་གྱི་གྲྭ་གྲོགས་མཆེད་
རྒན་གཞོན་སུ་ཡིན་ཀྱང་དེ་ལ་ཕྱོགས་ཆ་ཉེ་རིང་དང་ཆགས་སྡང་གི་ཡུལ་
དུ་མི་བཟུང་བར་རྩ་བའི་བླ་མ་དང་ཡི་དམ་དུ་བསྒོམས་ཏེ་གསོལ་འདེབས་
བཟླས་པ་དང་དེའི་སྙན་པ་སྒྲོག་པ་གལ་ཆེ། མདོར་ན་ཚོགས་པའི་
ཁྲོད་དུ་སྡོད་ན་ཚོགས་ཐུབ་པ་དང་། རི་སྟོང་གི་ཁྲོད་ན་རི་ཐུབ་པ་གཉིས་
ལ་དཀའ་སླ་ཡེ་མེད་པས་ཚོགས་ན་སྡོད་ན་ཆོགས་ཐུབ་པ། རི་ན་སྡོད་
ན་རི་ཐུབ་པ། ན་མེད་རླུང་ཁྱེར་ལ་གཏོང་ཐུབ་པ་ཞིག་དགོས་ཏེ། འདི་
ཙམ་རང་ཡང་ཐལ་ཨེ་མི་ཆེས་བསམ་པ་རེ་ལ་གཏོང་བ་གལ་ཆེ། མདོར་
ན་བསོད་སྙོམས་ལ་འགྲོ་བའི་དུས། མི་རྟག་པ་དང༌། སྡུག་བསྔལ་
ཤོག་ངོས། 190

བསྙེན་ཡིག་གཅེས་བཏུས།
དང། སྟོང་པ་དང། བདག་མེད་པ་དང་། བྱང་ཆུབ་ཀྱི་སེམས་དང་།
མོས་གུས་དང་། ཚད་མེད་བཞི་དང་མ་བྲལ་བར་བྱ་ཞིང་། དེ་འཁོར་
ནས་ཚོགས་ཁྲོད་དང་དབེན་པ་གང་ཡིན་ཀྱང་ལུས་ཀྱི་མཚམས་དང་ལུས་
གནད། ངག་གི་སྨྲ་བཅད་དང་གསོལ་འདེབས། ཡིད་ཀྱི་མོས་གུས་
དང་ཞེན་ལོག་གིས་གཞིར་བཟུང་ལ། སྒོམ་ཐག་དང་སྒོམ་ཤིང་བར་
ནས་བསྲན་བཟོད་པ་འདི་གཅིག་ལ་གལ་ཆེ། མཚན་ཉིད་པ་ཀུན་ཡོན་
ཏན་སྐྱེ་བ་ལ་ལུང་རིགས་ཟེར་བ་ཞིག་ཡོད་སྐད། དེའི་དོད་གསོལ་
འདེབས་འདི་ཡིན་པས་ནུབ་ཆ་བརྒྱད་དུ་བཏང་པའི་ཐུན་གཅིག་མ་གཏོགས་
པ་རྒྱུན་མ་ཆད་པར་རྣོ་བ། མྱུར་བ། གཡོ་བ། འདར་པ། མི་བཟོད་
པ། མི་དྲན་པ། ཅི་བྱེད་འདི་བྱེད་མེད་པར་ཅི་དྲག་གང་དྲག་ལ་ཐུག་
བར་གསོལ་བ་འདེབས་པ་འདི་གལ་ཆེ། ཚོགས་ལ་བཞུགས་པ་རྣམས་
དགེ་འདུན་འདུ་དགོས་པའི་བརྡ་ནམ་བྱུང་བ་ན་ཐམས་ཅད་ཕྱོགས་གཅིག་
ཏུ་འདུས་ཏེ། ཆོས་གོས་གསུམ་ཟླུམ་པོར་བགོས། བླ་གོས་ཕྲག་པ་
གཅིག་ཏུ་གཟར་ནས། ལུས་དྲང་པོར་བསྲང་། ཐལ་མོ་སྤྱི་བོར་སྦྱར།
དཀོན་མཆོག་རྒྱ་མཚོའི་ངོ་བོ་དཔལ་ལྡན་བླ་མ་རིན་པོ་ཆེའི་ཡོན་ཏན་
དྲན་པར་བྱས་ནས་ཡན་ལག་ལྔ་ས་ལ་གཏུགས་པའི་ཕྱག་འཚལ་བ་
འདི་གཅིག་ཏུ་གལ་ཆེ། དགེ་འདུན་གྱི་ཐབ་ལས་པ་དང་དགེ་སློང་
ཤོག་ངོས། 191

བསྙེན་ཡིག་གཅེས་བཏུས།
ན་བ་ལྟ་བུ་མ་གཏོགས་གཞན་ཟས་སྐོམ་སྦྱོར་ལེགས་ཉེས་ལ་སོགས་
ལ་ཇི་མི་སྙམ་པར་ཆོག་ཤེས་པ་ཤིན་ཏུ་གལ་ཆེ། མདོར་ན་བརྩོན་པ་
དང་ལས་སྐལ་མཆོག་ཏུ་གྱུར་པ་རྣམས་ཀྱིས་ནི་བྱང་ཆུབ་སེམས་དཔའ་
དང་རྡོ་རྗེ་ཐེག་པའི་འདུལ་བ་ལ་སྤྱོད་པས་མང་དུ་སྨོས་མི་འཚལ། རབ་
ཏུ་བྱུང་བའི་གཟུགས་དབང་པོ་ཤིན་ཏུ་རྟུལ་པོ་དག་གིས་ཀྱང་འདིར་སྨོས་
པ་ཙམ་ཞིག་མི་སློབ་ན་ཐར་པ་ཐོབ་པའི་ཐབས་ཡེ་མེད་པས་འདི་རྣམས་
ལ་ལག་ལེན་ཅི་ཐེབས་བྱེད་དགོས། བོད་མི་བརྒྱའི་ནང་ནས་རང་
མགོ་གཅེས་པའི་སྐབས་ཡིན་པས་རང་གིས་རང་ལ་ཐུགས་རྗེས་རེ་འཛིན་
དགོས་པར་འདུག་གོ །བདག་གིས་ནི་ཅི་འདྲ་ཞིག་བསམས་ཀྱང༌།
འདི་ཙམ་ཞིག་ལས་ཐབས་མ་རྙེད་ཅིང་ཡིད་ལ་ཤར་རྒྱུ་ཡང་མི་འདུག་
པས་རང་ལ་གང་ཤར་གྱི་གྲོས་ལྷག་མ་མེད་པར་བསྟན་ཡོད་དོ། །
སྨྲས་པ། ཉན་མཁན་མེད་ཀྱང་མ་བཟོད་སྤྲང་པོའི་གླུ། །ཉོན་མོངས་
ཀྱིས་སྨྱོས་སྡུག་བསྔལ་རབ་རྒྱས་པའི། །ང་རྒྱལ་དྲེགས་ལྡན་རྣམས་
ལ་འདི་གསོལ་བས། །གཡོ་སྒྱུ་མེད་པའི་སྤྱོད་པ་སྐྱོང་བ་དང་། །བཀའ་
བརྒྱུད་རྡོ་རྗེ་འཆང་གི་གྲལ་རིམ་ན། །སངས་རྒྱས་མཉན་པ་ཆེན་པོ་
བྱ་བ་དང༌། །མ་རྒན་ཅི་བྱེད་གཏོལ་དང་བྲལ་བ་རྣམས། །རོ་གཅིག་
འགྲུབ་པའི་ཆེད་དུ་དགེ་འདི་བསྔོ། །མོས་གུས་གྱི་རྒྱལ་མཚན་གཡོ་
ཤོག་ངོས། 192

བསྙེན་ཡིག་གཅེས་བཏུས།
བ་མེད་པར། ཞེན་ལོག་གི་ནོར་བུ་དགོས་འདོད་ཀྱི་འོད་དུ་འབར་བར་
གྱུར་ཅིག །
ཅེས་པའི་བཅའ་ཡིག་ཤོག་སེར་མར་གྲགས་པ་འདི་རྗེ་བཙུན་མི་བསྐྱོད་རྡོ་རྗེས་སྦྱར་བའོ། །མང